India majanduse kiire kasv viimastel kümnenditel on kaasa toonud erinevate sektorite tormilise arengu. Selles protsessis esile tõusnud sektorid, nagu autotööstus, biotehnoloogia ja tehnoloogiasektor laiemalt, pakuvad ka Eesti ettevõtetele võimalusi India turul edu saavutamiseks ning enda ekspordiportfoolio mitmekesistamiseks.
#000002
EASi ekspordinõunik Vinod Basliyal kirjutab 2021. aasta perspektiivis kahest olulisest sektorist, autotööstusest ning biotehnoloogiast, tuues välja ka konkreetsed võimalused Eesti ettevõtetele seoses kahe suure üritusega: Future Mobility Show 2021 ja Global Bio-India 2021.
#000003
Autotööstus pakub võimalusi Eesti tehnoloogiaettevõtetele
#000004
India autotööstus on viimastel aastatel olnud kiires kasvutrendis ning jõudnud tootlikkuse poolest ette isegi Saksamaast. Prognooside kohaselt saab Indiast 2026. aastaks maailmas suuruselt kolmas autotööstuse turg, võttes üle seni Jaapanile kuulunud poodiumikoha. 2020. aasta aprilli ja märtsi vahemikus toodeti Indias 26 miljonit sõidukit, millest 4,7 miljonit sõidukit eksporditi välisturgudele. 118 miljardi dollari suurune autotööstus peaks aastaks 2026 kasvama 300 miljardi dollarini. Aastatel 2018–2019 kasvas India toodang 6,26% ning seejuures toodeti 2019. aastal rekordilised 30,91 miljonit sõidukit.
#000005
Kiire autotööstuse arengu ja kasvava nõudlusega seondub ka suurenev vajadus investeerida tootlikkuse suurendamisse ja erinevatesse tehnoloogiatesse ning teadus- ja arendustöösse, mis suudaksid sektorit ja autotööstust transformeerida innovaatilisemaks ja tulemuslikumaks. Olulisel kohal on keskkonna perspektiiv, mistõttu tegeletakse aktiivselt traditsiooniliste autode keskkonnasäästlikumaks muutmise kõrval ka elektriautode tootmisega. Lähtudes tulevikutrendidest tegeletakse ka aktiivselt autonoomsete sõidukite ning tulevikutehnoloogiate arendamise ja rakendamisega.
#000006
See omakorda loob võimalusi ka Eesti ettevõtetele, kes pakuvad oma tooteid ja teenuseid autotööstusele või tegutsevad tehnoloogiliste lahenduste kallal, mis vastavaid probleeme lahendavad. EAS on antud sektori arenguid jälgimas ning pakub Eesti ettevõtjatele nõu ja tuge, et jalg sealse autotööstuse ukse vahele saada. Kuna praegusel reisipiirangute-rohkel ajal on koha peale reisimine raskendatud, siis on India ettevõtjad ja ettevõtlust toetavad asutused liikunud online-keskkondadesse, mis loob täiesti uudseid võimalusi leida Indias partnereid ka kohale minemata.
#000007
Üks olulisi üritusi autotööstuse sektoris ärivõimaluste leidmiseks, Future Mobility Show 2021(FMS 2021), toimub CII Hive virtuaalsel platvormil juba 25. veebruarist 3. märtsini. FMS 2021 tutvustab kõige uuemaid tooteid ja tehnoloogiaid, mille hulka kuuluvad näiteks saastevabad sõidukid, alternatiivsed energialahendused ja sellega seotud infrastruktuur, et algatust toetada. FMS 2021 üritusega samal ajal toimub rahvusvaheline konverents, kus arutletakse võimaluste üle, mida India peaks kaaluma nii tehnoloogia kui ka kütusevaliku osas. Valdkonna algatusel loodetakse tuua kokku sidusrühmad, et saavutada Indias saastevaba mobiilsus.
#000008
Lisaks rahvusvahelisele konverentsile pannakse tugevat rõhku ka virtuaalsele messilahendusele, mis võimaldab ettevõtetel leida potentsiaalseid partnereid ning tutvustada enda lahendusi India ettevõtetele. Eesti ettevõtted, kes soovivad FMS virtuaalüritusel osaleda, soovitame täpsema info saamiseks pöörduda EASi poole, kes planeerib Eesti ettevõtteid ürituse käigus toetada.
#000010
Biotehnoloogia kui India majanduskasvu tõukejõud
#000011
India biotehnoloogiatööstus on jõudmas uude kasvuajastusse. Tungides olulistesse sektoritesse nagu farmaatsia, põllumajandus, tootmistööstus, meditsiinitehnoloogia teenused ja infotehnoloogia, on biotehnoloogiatööstusel võimalus transformeerida India majandust ning juhtida riigi kasvuagendat aastakümneteks.
#000012
India on biotehnoloogia valdkonnas maailma 12 suurima sihtturu seas, moodustades globaalsest biotehnoloogia tööstusest ligi 3%. India biotehnoloogia sektorit, mille väärtus on tänaseks 51 miljardit dollarit, peetakse üheks peamiseks tõukejõuks India 5 triljoni USA dollari suuruse majanduseesmärgi saavutamisel 2024. aastaks. Suuresti seetõttu on India valitsus seadnud sektorile ambitsioonika eesmärgi: kasvada 2025. aastaks 100 miljardi dollari suuruseks tööstusharuks.
#000013
India valitsuse suur panus biotehnoloogia sektorisse peegeldub nii kiiresti arenevas tööstussektoris ja kasvavas start-up kogukonnas kui ka sealsete ettevõtete kasvavas huvis siinsete välisettevõtete ja nende toodete ning teenuste vastu. Biotehnoloogia valdkonna arengute kiirendamiseks ning koostöö hõlbustamiseks välisettevõtetega korraldavad India valitsuse teadus- ja tehnoloogiaministeeriumi biotehnoloogia osakond (DBT) ja biotehnoloogia tööstuse teadusuuringute abinõukogu (BIRAC) juba märtsi alguses ülemaailmse rahvusvahelise konverentsi ja virtuaalse messi Bio-India Summit 2021.
#000014
Tänavu teist korda toimuva ürituse näol on tegemist rahvusvahelise kokkutulekuga erinevate biotehnoloogia sidusrühmade vahel: rahvusvahelis organisatsioonid, reguleerivad asutused, ministeeriumid, väikeettevõtted, suurkorporatsioonid, bioklastrid, uurimisinstituudid, investorid ja idufirmad. Lisaks rahvusvahelisele kõrgetasemelisele konverentsile toimuvad üritusel ka töötoad ning ettevõtetevahelised kohtumised, et võimaldada rahvusvahelistel ettevõtetel leida omale kohalikke partnereid Indias.
#000015
Kui tunned huvi India turu vastu, siis võta ühendust EASi ekspordinõunikutega:
#000017